નવી દિલ્હી: ભારતના છ દિવસના પ્રવાસે આવેલા ઈઝરાયેલના વડા પ્રધાન બેન્જામિન નેતન્યાહુએ ભારતને પોતાના દેશના ખાસ મિત્ર તરીકે ગણાવ્યું હતું. તેમણે જણાવ્યું હતું કે હું ભારતના વડા પ્રધાન નરેન્દ્ર મોદીની એક મહાન નેતા તરીકે ઈજ્જત કરું છું. આજે વડા પ્રધાન નરેન્દ્ર મોદી અને બેન્જામિન નેતન્યાહુ વચ્ચે દ્વિપક્ષીય મંત્રણા યોજાશે અને નવ સમજૂતીઓ થશે. તેનાથી બંને દેશ વચ્ચેના ૨૫ વર્ષ જૂના રાજદ્વારી સંબંધો વધુ સુદૃઢ બનશે.